**Javni poziv za izbor kandidata u program *Junior Professionals in Delegation* (JPD) za 2023. godinu**

Program *Junior Professionals in Delegation* (JPD) namijenjen je mladim i visokoobrazovanim osobama bez radnog iskustva ili s radnim stažem do najviše četiri godine (od čega najviše godina dana u EEAS-u, EK ili drugoj instituciji ili tijelu EU), kojima se omogućuje stažiranje u delegacijama Europske unije u trajanju do 12 mjeseci (uz mogućnost jednokratnog produljenja na još 12 mjeseci). Nositelji stažiranja su Europska služba za vanjsko djelovanje (EEAS) i Europska komisija (EK).

Javni poziv za program JPD sa svim potrebnim informacijama objavljen je na sljedećim mrežnim stranicama EEAS-a:

* EN: [https://www.eeas.europa.eu/eeas/next-call-expression-interest-junior-professionals-delegation-jpd-programme-will-be-open-4th\_en](https://urldefense.com/v3/__https:/www.eeas.europa.eu/eeas/next-call-expression-interest-junior-professionals-delegation-jpd-programme-will-be-open-4th_en__;!!EJ3n55FBLexp1rhr!4zImdLmBM6OzHXV1Sw3btu3ExY3h1C9nbDnVSXy0Y8avA0oUgiC9Vc0fOOujCPS72rfVZ51qfdPjqeiIvV44uzfQ-g$)
* FR: [https://www.eeas.europa.eu/eeas/le-prochain-appel-%C3%A0-manifestation-dint%C3%A9r%C3%AAt-pour-le-programme-jeunes-professionnels-en\_fr](https://urldefense.com/v3/__https:/www.eeas.europa.eu/eeas/le-prochain-appel-**A-manifestation-dint**Ar**At-pour-le-programme-jeunes-professionnels-en_fr__;w6DDqcOq!!EJ3n55FBLexp1rhr!4zImdLmBM6OzHXV1Sw3btu3ExY3h1C9nbDnVSXy0Y8avA0oUgiC9Vc0fOOujCPS72rfVZ51qfdPjqeiIvV6pisPTkw$)

**Provođenje selekcijskog postupka**

Predselekcijski postupak provodi se u MVEP-u, a kandidati koji uđu u uži izbor upućuju se na daljnji selekcijski postupak u Bruxelles. O odabiru kandidata u konačnici odlučuju EEAS i EK.

Podsjećamo da je u odgovarajućem obrascu za prijavu, za stažiranje dopušteno odabrati samo

jednu od dviju navedenih institucija (EEAS ili EK). Istovremene prijave za EEAS i EK neće biti uzete u daljnje razmatranje.

Na natječaj u Republici Hrvatskoj mogu se prijaviti isključivo hrvatski državljani. Dopuštene su prijave samo u jednoj državi članici EU.

O rezultatima predselekcijskog i selekcijskog postupka, kandidati će biti obaviješteni putem e-pošte.

**Rok za podnošenje prijava je utorak, 31. siječnja 2023. godine.**

**Potrebni dokumenti:**

1. ispunjen prijavni obrazac

2. životopis na engleskom jeziku u standardnom *Europass* obrascu

(http://europass.cedefop.europa.eu/hr/home)

3. motivacijsko pismo na engleskom jeziku do 300 riječi (podnosi se unutar obrasca za prijavu

pod 1.)

4. motivacijsko pismo na hrvatskom jeziku do 300 riječi (podnosi se posebno)

5. potvrda o visokoj stručnoj spremi (minimalno diploma magistra struke u područjima

relevantnima za rad u delegacijama EU)

6. potvrde o znanju engleskog i/ili francuskog jezika, prednost je poznavanje dodatnih stranih

jezika (za francuski se jezik priznaju potvrde počevši od A1 stupnja)

7. domovnica

8. potvrda o nekažnjavanju (ne starija od 3 mjeseca).

Potrebna dokumentacija gore navedenim redoslijedom šalje se na **e-mail** adresu: jpd@mvep.hr

**Nepotpune i nepravovremene prijave neće se razmatrati. Molimo sve kandidate da dobro provjere jesu li prijavi priložili sve tražene dokumente. Naknadna dostava dokumenata neće biti moguća.**